CELEX: 32021D1117
Language: et
Date: 2021-06-28 00:00:00
Title: Nõukogu otsus (EL) 2021/1117, 28. juuni 2021, Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendamise protokolli (2021–2026) Euroopa Liidu nimel allkirjastamise ja selle ajutise kohaldamise kohta

8.7.2021   
               
               
                  ET
               
               
                  Euroopa Liidu Teataja
               
               
                  L 242/3
               
            
         NÕUKOGU OTSUS (EL) 2021/1117,
         28. juuni 2021,
         Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendamise protokolli (2021–2026) Euroopa Liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Gaboni Vabariigi ja Euroopa Ühenduse vaheline kalandussektorit käsitlev partnerlusleping (edaspidi „leping“), (1) mis kiideti heaks nõukogu määrusega (EÜ) nr 450/2007, (2) jõustus 11. juunil 2007. Protokolli, millega määratakse kindlaks Euroopa Liidu ja Gaboni Vabariigi vahelise kalandussektorit käsitleva partnerluslepinguga ettenähtud kalapüügivõimalused ja rahaline toetus (3) (edaspidi „2013. aasta protokoll“), mis allkirjastati 24. juulil 2013, kehtivusaeg lõppes 23. juulil 2016.
                  
               
                     (2)
                  
                  
                     Nõukogu andis 22. oktoobril 2015 komisjonile loa alustada Gaboni Vabariigiga (edaspidi „Gabon“) läbirääkimisi uue protokolli sõlmimiseks. Kõnealused läbirääkimised viidi edukalt lõpule ning Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendamise protokoll (2021–2026) (edaspidi „protokoll“) parafeeriti 10. veebruaril 2021.
                  
               
                     (3)
                  
                  
                     Lepingu ja protokolli eesmärk on võimaldada liidul ja Gabonil teha tihedamat koostööd, et edendada veelgi säästvat kalanduspoliitikat ning kalavarude vastutustundlikku kasutamist Gaboni kalapüügipiirkonnas ja Atlandi ookeanis, aidates ühtlasi luua inimväärseid töötingimusi kalandussektoris.
                  
               
                     (4)
                  
                  
                     Protokoll peaks jõustuma võimalikult kiiresti, pidades silmas liidu püügitegevuse majanduslikku tähtsust Gaboni kalapüügipiirkonnas ja vajadust lühendada nii palju kui võimalik ajavahemikku, mil püügitegevus on katkestatud 2013. aasta protokolli kehtivusaja lõppemise tõttu.
                  
               
                     (5)
                  
                  
                     Protokoll tuleks allkirjastada ja protokolli tuleks kohaldada ajutiselt alates selle allkirjastamisest kuni selle jõustumiseks vajalike menetluste lõpuleviimiseni,
                  
               ON VASTU VÕTNUD KÄESOLEVA OTSUSE:
         
            Artikkel 1
            Gaboni Vabariigi ja Euroopa Ühenduse vahelise kalandussektorit käsitleva partnerluslepingu rakendamise protokolli (2021–2026) (edaspidi „protokoll“) liidu nimel allkirjastamiseks antakse luba, eeldusel et kõnealune protokoll sõlmitakse (4).
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Kuni protokolli jõustumiseni kohaldatakse seda ajutiselt alates protokolli allkirjastamise kuupäevast (5) kuni selle jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 28. juuni 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  ELT L 109, 26.4.2007, lk 3.
         
            (2)  Nõukogu 16. aprilli 2007. aasta määrus (EÜ) nr 450/2007 Gaboni Vabariigi ja Euroopa Ühenduse vahelise kalandussektorit käsitleva partnerluslepingu sõlmimise kohta (ELT L 109, 26.4.2007, lk 1).
         
            (3)  ELT L 250, 20.9.2013, lk 2.
         
            (4)  Protokolli tekst on avaldatud ELT L 242, 8.7.2021.
         
            (5)  Nõukogu peasekretariaat avaldab protokolli ajutise kohaldamise alguskuupäeva Euroopa Liidu Teatajas.